പുഷ്പഗിരി മെഡിക്കല് കോളജ് 7.30 ലക്ഷം നഷ്ടപരിഹാരം കൊടുക്കാന് ഉത്തരവ് റാന്നി: തിരുവല്ല പുഷ്പഗിരി മെഡിക്കല് കോളജ് ആശുപത്രി അധികൃതര് 7.30 ലക്ഷം രൂപ രോഗിയുടെ ബന്ധുക്കള്ക്ക് നഷ്ടപരിഹാരം കൊടുക്കാന് പത്തനംതിട്ട ഉപഭോക്തൃ തര്ക്ക പരിഹാര കമീഷെന്റ ഉത്തരവ്. തൊടുപുഴ മാത്തന്പറമ്ബില് പരേതനായ കൃഷ്ണന്കുട്ടിയുടെ ഭാര്യ വിജയമ്മയും അഞ്ച് മക്കളും ചേര്ന്ന് മെഡിക്കല് കോളജ് ആശുപത്രി, നെഫ്രോളജിസ്റ്റ് ഡോ. മനു ജി. കൃഷ്ണന്, തൊടുപുഴ ചാഴികാട്ട് ആശുപത്രി എന്നിവരെ എതിര്കക്ഷികളാക്കി പത്തനംതിട്ട ഉപഭോക്തൃ തര്ക്ക പരിഹാര കമീഷനില് ഫയല് ചെയ്ത ഹരജിയിലാണ് വിധി. വേണ്ടത്ര തെളിവുകള് ഇല്ലാത്തതിനാല് തൊടുപുഴ ചാഴികാട്ട് ആശുപത്രിയെ ശിക്ഷയില്നിന്ന് ഒഴിവാക്കി. വിജയമ്മയുടെ ഭര്ത്താവ് കൃഷ്ണന്കുട്ടിയെ പ്രമേഹത്തിെന്റയും വൃക്കസംബന്ധമായ അസുഖത്തിെന്റയും പേരില് ചാഴികാട്ട് ആശുപ്രതിയില് 2014ല് അഡ്മിറ്റ് ചെയ്തിരുന്നു. ഡോ.മനു ജി. കൃഷ്ണന് ആ കാലഘട്ടത്തില് ചാഴികാട്ട് ആശുപത്രിയിലും ജോലി ചെയ്തിരുന്നു. മരുന്നുകള്ക്ക് രോഗിയെ രക്ഷപ്പെടുത്താന് കഴിയിെല്ലന്നും ഇനിയും ചികിത്സ ആവശ്യമിെല്ലന്നും തൊടുപുഴ ആശുപത്രിയില്തന്നെ മനസ്സിലായിട്ടും ഡോ.മനു സാമ്ബത്തികലാഭം ലക്ഷ്യമിട്ട് പുഷ്പഗിരി ആശുപത്രിയിലേക്ക് രോഗിയെ മാറ്റിയെന്നായിരുന്നു പരാതി. 2014 ജൂണ് ആറിന് പുഷ്പഗിരി ആശുപത്രിയില് അഡ്മിറ്റാക്കിയ കൃഷ്ണന്കുട്ടി ജൂണ് 23ന് ആശുപത്രിയില് മരണപ്പെട്ടു. പുഷ്പഗിരിയില് കാര്യമായ ഒരു ചികിത്സയും കൊടുത്തിരുന്നില്ല. പുഷ്പഗിരി ആശുപ്രതി ചികിത്സച്ചെലവിലേക്ക് വാങ്ങിയ 2.25 ലക്ഷം രൂപ തിരിച്ചുകൊടുക്കാനും അഞ്ചു ലക്ഷം രൂപ നഷ്ടപരിഹാരമായും 5000 രൂപ കോടതിച്ചെലവായും മൊത്തം 7,30,000 രൂപ പുഷ്പഗിരി ആശുപ്രതിയും ഡോ. മനു ജി. കൃഷ്ണനും ചേര്ന്ന് ഹരജികക്ഷികള്ക്ക് കൊടുക്കാനുമാണ് വിധി. ഉപഭോക്തൃ തര്ക്കപരിഹാര ഫോറം പ്രസിഡന്റ് ബേബിച്ചന് വെച്ചൂച്ചിറ, മെംബര്മാരായ എന്. ഷാജിതാബീവി, നിഷാദ് തങ്കപ്പന് എന്നിവര് ചേര്ന്നാണ് വിധി പ്രസ്താവിച്ചത്.